Wp/shi/Agadir Uflla
- Iɣ ur igi ɣwad amgrad nna tsiggilt, kcm s tasna n Agadir bac ad tẓrt akk imgradn nna dar illa yism zund ɣwa !
Iɣrm n Agadir Uflla iga yan ugadir bahra ittawssan ɣ tmazirt n Lmɣrib, ila atig dar imzdaɣ n Ugadir d iṭṭaf yan umzruy imqqurn, ɣin aɣ tn tkka tamdint taqburt n Ugadir, iḍr d gis bzzaf mur zlzal lli d izrin f tamdint ad ɣ usggwas n 1960, iga d ɣila ɣar ixrban.
Aẓur n yism
Ism nns d ittawsan ddu wassaɣ n Agadir uflla, li d ikkan tutlayt taclḥit, ɛnan sis agadir lli d illan ɣ uflla, acku illa iɣrm ad ɣ iggi yan udrar illan ɣ tuẓẓumt n lmdint, d ar itbayyan zɣ izddar zund iɣ illa ɣ uflla. Gan as yism ad n Agadir uflla. d nttat nit aɣ tusi tamdint n ugadir yism nns aylliɣ tga ɣila s yism Agadir.
Amzruy
ittuyssas iɣrm ad n Agadir Uflla ɣ usggas n 1540 s ifassn n uṣulṭan Muḥammad Ccix Ssaɛdi fad ad itḥkkm ɣ imnɣi nns mgar ibrṭqqiziyn lli d israqrrn ddu udrar ɣ usggas n 1470 lliɣ tn kkan ar tllin s ubrid s Lhnd. Bnnan ɣ uftas taman yill yan ugadir ɣ udɣar nna ɣ tlla tuddurt n Funti ɣilad. d bnan ula ɣ taman udrar yan lburj yaḍn fad att sis ḍufn. Ɣayd ad yujjan Isaɛdiyn ad bnun iɣrm ɣ afa n udrar ann nit.
Manka s ittuybna iɣrm
Ittuybna iɣrm zɣ umzwaru fad ad sis mmaɣn bac ad sis ḥmun tamdint d uftas nns zɣ irumiyn d ubrrani.
- Asggʷas n 1505: Isrs-d Aqḍban abrṭqqizi Jwaw Lupiz Di Sikwira iẓṛan imzwura n ubnnu n yan lqlɛa imẓẓiyn fad ad iḥmi aɣbalu n waman mmimnin.[1]
- Asggʷas n 1511: Hjmn tiqbilin tisusiyin lhujum nnsn amzwaru f ibrṭqqizn lli d istaqrn ɣ ugadir.
- Ɣ usggʷas n 1513: Isɣa ugllid abrṭqqizi Manwil Amzwaru agadir ann mẓẓiyn d iga y'as s yism Santa Kruz Di Kip Di Jir ("Santa Kruz Du Kapu Di Ajwir")
- Asggʷas n 1536: Iɛln aṣulṭan alqaym bi amr llah assaɛdi s imnɣi mgal ibrṭqqizn aylliɣ yumẓ iwis Muḥammad Ccix Ssaɛdi f tamdint.
- Asggʷas n 1540: Yaɣul-d nɣ yuḍa-d Muḥammad Ccix nttan aygan amɣar anbbaḍ, ibna iɣrm, iga y'as ṣṣuṛ bac ast iḥṣn, d isḥiyyl gr 40 ar 50 mikḥala bac ad dafɛn f tamdint.
knc_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn